Drage kolegice i kolege,

U tijeku je priprema novog Zakona o ljekarništvu.

Ono što je velika promjena je mogućnost da budemo dio Hrvatske ljekarničke komore.

Uz navedeno pronalazimo i mnoge dijelove prijedloga zakona koje bi trebalo doraditi.

**U nastavku pročitajte dijelove koji se odnose na farmaceutske tehničare.**

Mišljenje i svaku ideju možete poslati na mail: predsjednik@hdft.ht

*Farmaceutski tehničar* jest ljekarnički zdravstveni radnik sa završenim srednjim strukovnim obrazovanjem farmaceutskog usmjerenja i ima Odobrenje za rad.

\*\*\*

Izdavanje lijekova, medicinskih proizvoda i ortopedskih pomagala

Osoba ovlaštena za izdavanje lijekova na recept je ljekarnik.

Osobe ovlaštene za izdavanje lijekova koji se izdaju bez recepta samo u ljekarnama su ljekarnik i farmaceutski tehničar pod nadzorom ljekarnika.

Osobe ovlaštene za izdavanje medicinskih proizvoda i ortopedskih pomagala u ljekarni su ljekarnik i farmaceutski tehničar.

Osobe ovlaštene za izdavanje lijekova koji se izdaju bez recepta u ljekarnama i specijaliziranim prodavaonicama su ljekarnik i farmaceutski tehničar.

\*\*\*

Ljekarničku djelatnost obavljaju ljekarnički zdravstveni radnici u okviru svog opsega rada u neposrednom pružanju ljekarničke usluge stanovništvu:

* ljekarnici s odobrenjem za samostalan rad,
* ljekarnici specijalisti s odobrenjem za samostalan rad,
* farmaceutski tehničari s odobrenjem za rad.

**\*\*\***

Radna odjeća

Magistri farmacije i farmaceutski tehničari za vrijeme radnog vremena u ljekarni obvezni su poštivati pravila nošenja radne odjeće.

Radna odjeća iz stavka 1. ovog članka za magistre farmacije je bijele boje, a za farmaceutske tehničare je svijetlo plave boje.

Radnici iz stavka 1. ovog članka obvezni su na radnoj odjeći vidljivo istaknuti pločice na kojima je napisano ime i prezime te profesionalna titula

Pri Komori se osniva Strukovni razred farmaceutskih tehničara.

U Strukovni razred farmaceutskih tehničara pri Komori se obvezno učlanjuju farmaceutski tehničari koji u vidu zanimanja pružaju zdravstvenu zaštitu stanovništvu na području Republike Hrvatske.

\*\*\*

U Strukovni razred farmaceutskih tehničara pri Komori se mogu učlaniti i drugi farmaceutski tehničari s položenim stručnim ispitom i farmaceutski tehničari kojima je aktom Komore priznata inozemna stručna kvalifikacija.

**\*\*\***

**Novčanom kaznom u iznosu od 5.000,00 do 10.000,00 kuna** kaznit će se za prekršaj farmaceutski tehničar ako sudjeluje u obavljanju ljekarničke djelatnosti protivno odredbi članka 19. ovoga Zakona.